**IEPIRKUMA LĪGUMS**

**Par straumēšanas signāla izplatīšanu internetā**

ID Nr. LTV/2017-38

Rīgā 2017. gada 24. jūlijā

**VSIA “Latvijas Televīzija”** tās valdes locekļa p.p. Ivara Priedes personā, kurš rīkojas uz prokūras pamata, no vienas puses, turpmāk – Pasūtītājs, no vienas puses un

**SIA “Latnet Serviss”** tās valdes priekšsēdētāja Edgara Riceva un valdes locekļa Vladislava Gurmana personā, kuri rīkojas uz statūtu pamata, turpmāk – Izpildītājs*,* no otras puses, turpmāk tekstā atsevišķi - Puse, kopā sauktas - Puses, noslēdz iepirkuma līgumu, turpmāk – Līgums.

1. **Vispārīgie noteikumi**
	1. Izpildītājs ir piedalījies Pasūtītāja rīkotajā Publisko iepirkumu likuma 9. panta kārtībā rīkotajā iepirkumā, “Par straumēšanas signāla izplatīšanu Internetā” (ID Nr. LTV/2017-38).
	2. Saskaņā ar Pasūtītāja iepirkuma komisijas 2017. gada 28. jūnija lēmumu Nr. 33/1-19 Izpildītājs ir ieguvis tiesības realizēt savu iepirkumam iesniegto piedāvājumu.
2. **Līguma priekšmets**
	1. Izpildītājs pēc Pasūtītāja pieprasījuma nodrošina straumēšanas signāla izplatīšanu Internetā, turpmāk – pakalpojums, saskaņā ar Līguma pielikuma “Tehniskā specifikācija un cenas” noteiktajām prasībām un izmaksām Līgumā noteiktajā termiņā un kārtībā.
	2. Pasūtītājs norēķinās ar Izpildītāju par sniegto pakalpojumu, veicot norēķinus Līgumā noteiktajā kārtībā un termiņā.
3. **Līguma summa un norēķina kārtība**
	1. Kopējā Līguma summa (bez PVN) ir **39 990,00 EUR** (trīsdesmit deviņi tūkstoši deviņi simti deviņdesmit *euro* un 0 centi). PVN tiek aprēķināts un maksāts papildus, saskaņā ar Latvijas Republikas normatīvo aktu prasībām.
	2. Kopējā Līguma summā ir iekļautas visas izmaksas, kas nepieciešamas Līguma saistību izpildei, t.sk. visas tehniskās un visas personāla izmaksas, u.c., kā arī nodokļi un nodevas, izņemot PVN.
	3. Pasūtītājs norēķinās ar Izpildītāju līdz kārtējā mēneša 20. datumam, ja Pasūtītājs nav izvirzījis pretenzijas pret Izpildītāja par sniegtā pakalpojuma kvalitāti.
	4. Izpildītājs ne vēlāk kā 10 (desmit) darba dienas līdz apmaksas datumam nosūta uz Pasūtītāja elektronisko e-pasta adresi: rekini@ltv.lv rēķinu par iepriekšējā mēnesī sniegtajiem pakalpojumiem.
	5. Pakalpojumu apmaksa tiek veikta, pamatojoties uz pakalpojuma sniegšanas faktu. Pakalpojumu sniegšanas faktu apliecina Izpildītāja ik mēnesi iesniegtās atskaites Pasūtītājam, kuras Izpildītājs nosūta uz Pasūtītāja elektronisko e-pasta adresi: rekini@ltv.lv par Pasūtītājam sniegtajiem pakalpojumiem iepriekšējā mēnesī, atbilstoši Līguma pielikumā noteiktajam cenrādim, ja Pasūtītāja pilnvarotās personas neizvirza pretenzijas par iesniegto atskaiti 5 (piecu) darba dienu laikā pēc tās saņemšanas augstākminētajā Pasūtītāja e-pastā, uzskatāms, ka Pasūtītājs ir akceptējis attiecīgo atskaiti, kas ir par pamatu attiecīgā Izpildītāja rēķina izrakstīšanai.
	6. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
	7. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu.
4. **Pakalpojuma nodrošināšanas prasības**
	1. Izpildītājs nodrošina ierīkoto sakaru kanālu un aparatūras apkalpošanu pēc nodošanas ekspluatācijā visā Līguma termiņā (komunikāciju un aparatūras uzstādīšana, konfigurēšana, bojājumu novēršana un tml.).
	2. Izpildītājs nodrošina straumēšanas signāla izplatīšanu Internetā 24 (divdesmit četras) stundas diennaktī, 7 (septiņas) dienas nedēļā.
	3. Izpildītājs nodrošina tehnisko atbalstu 24 (divdesmit četras) stundas diennaktī, 7 (septiņas) dienas nedēļā. Tālrunis: 67855855, e-pasts: helpdesk@latnet.eu.
	4. Izpildītājs nodrošina tīkla monitoringa sistēmas pieslēguma kanālu automātiskai diagnosticēšanai.
	5. Izpildītājs nodrošina pakalpojuma rezervēšanu, kas pamata iekārtas vai datu kanālu bojājumu gadījumā nodrošina darbību ar 50% no maksimālās jaudas.
	6. Izpildītājam ir tiesības uz plānoto pārtraukumu 2 (divas) reizes mēnesī kopā ne vairāk, kā uz 2 (divām) stundām nakts laikā no plkst. 02.00 līdz plkst. 06.00, pirms tam to saskaņojot ar Pasūtītāja pilnvaroto personu vismaz 2 (divas) darba dienas iepriekš.
	7. Izpildītāja serveriem ir jābūt izvietotiem telpās ar fizisko aizsardzību (diennakts apsardze, piekļuves kontrole) un automātisko ugunsdzēšanu un mikroklimata kontroli.
	8. Izpildītāja serveru telpai ir jābūt aprīkotai, ar diviem neatkarīgiem elektropiegādes avotiem vai serveriem jābūt izvietotiem dažādos datu centros, kas nodrošina nepārtrauktu sistēmas darbību.
5. **Pušu atbildība**
	1. Ja Pasūtītājs neievēro Līgumā noteiktos samaksas termiņus, tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
	2. Ja Izpildītāja vainas dēļ notiek neplānots pakalpojumu pārtraukums ilgāk par 10 minūtēm laika periodā no plkst. 06-00 līdz 02-00 vai neplānots pārtraukums ilgāk par 20 minūtēm pārējā diennakts laikā, tad Izpildītājam tiek piemērots līgumsods 5% (piecu procentu) apmērā no mēneša rēķina summas. Izpildītājam līgumsods 5% (piecu procentu) apmērā tiek piemērots arī attiecīgi par katrām nākamām 10 vai 20 neplānotā pārtraukuma minūtēm. Līgumsods 5% (piecu procentu) apmērā no mēneša rēķina summas tiek piemērots arī tad, ja summārais neplānotais pakalpojumu pārtraukums mēnesī pārsniedz 30 minūtes. Arī šajā gadījumā līgumsods 5% (piecu procentu) apmērā no mēneša rēķina summas tiek piemērota par katru nākamo summāro 30 minūšu neplānoto pārtraukumu mēnesī.
	3. Ja 3 (trīs) mēnešu periodā Izpildītāja vainas dēļ summārie neplānotie straumēšanas pakalpojuma pārtraukumi ilgst vairāk par 1 (vienu) stundu, Pasūtītājam ir tiesības, rakstiski brīdinot vismaz 10 (desmit) dienas iepriekš, vienpusēji izbeigt Līgumu un piedzīt no Izpildītāja radītos zaudējumus.
	4. Ja Pasūtītājs konstatē, ka Izpildītājs ir nesaskaņoti veicis straumēšanas plūsmas vai citu videosignālu tālāk izplatīšanu vai nodošanu trešajām personām, Pasūtītājam ir tiesības par katru šādu gadījumu pieprasīt no Izpildītāja līgumsodu 90% (deviņdesmit procentu) apmērā no attiecīgā mēneša rēķina summas. Papildu minētajam līgumsodam no Izpildītāja var tikt piedzīti zaudējumi video satura tiesību turētājiem, par video satura neatļautu izplatīšanu.
	5. Pasūtītājam ir tiesības vienpusēji ieturēt Izpildītāja maksājamos līgumsodus no Līgumā noteiktajiem Pasūtītāja maksājumiem, vai arī Izpildītājam tie ir jāsamaksā 10 (desmit) darbadienu laikā no attiecīgā Pasūtītāja rēķina saņemšanas dienas.
	6. Ja, sniedzot pakalpojumu, tiek bojāts Pasūtītāja īpašums, Izpildītājs sedz bojātā īpašuma vērtību.
	7. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses, t.sk. tās darbinieku vai tās Līguma izpildē piesaistīto trešo personu prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	8. Ja vienas Puses vainas vai neuzmanības dēļ ir kļuvusi apgrūtināta otras Puses saistību izpilde, tad cietusī Puse neatbild par savu saistību pienācīgu izpildi.
	9. Līgumsodu vai nokavējuma procentu samaksa neatbrīvo Puses no Līguma saistību izpildes un zaudējumu atlīdzināšanas pienākuma.
	10. Ikviena no Pusēm ir atbildīga par tās piesaistīto trešo personu nodarītajiem zaudējumiem vai šajā Līgumā paredzēto saistību nepienācīgu izpildi.
6. **Līguma termiņš**
	1. Līgums stājas spēkā ar tā parakstīšanas dienu un ir spēkā līdz Pušu saistību izpildei.
	2. Izpildītājs nodrošina Līgumā noteiktos pakalpojumus Pasūtītājam 24 (divdesmit četrus) mēnešus sākot ar 2017. gada 22. augustu vai līdz Līguma 3.1. punktā noteiktās kopējās Līguma summas iztērēšanai, atkarībā no tā, kurš no minētajiem apstākļiem iestājas pirmais.
	3. Līgums var tikt grozīts, papildināts vai pirms termiņa, lauzts tikai pēc Pušu rakstiskas vienošanās, izņemot Līgumā noteiktos gadījumus.
	4. Līguma pirmstermiņa izbeigšana neatbrīvo, Puses no savstarpējo norēķinu veikšanas par faktiski izmantotajām tiesībām līdz Līguma laušanas brīdim.
7. **Konfidencialitāte**
	1. Puse nedrīkst izpaust informāciju, kas tam kļuvis zināma Līguma izpildes ietvaros par otru Pusi, Līgumu vai trešajām personām, kas nav publiski pieejama, bez otras Puses rakstiskas atļaujas, izņemot normatīvajos aktos noteiktos gadījumus.
	2. Līguma 7.1. punktā minētais konfidencialitātes pienākums ir spēkā neierobežotu laiku un paliek spēkā arī tad, ja Pasūtītājs vienpusēji izbeidz Līgumu vai Līgums izbeidzas citādi.
8. **Nepārvarama vara**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti tehnikas vai tīkla defekti (ja vien minētās problēmas tieši neizriet no nepārvaramās varas), darba strīdi vai streiki.
9. **Nobeiguma noteikumi**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	2. Izmaiņas Līgumā vai papildinājumi stājas spēkā un kļūst par neatņemamu un būtisku sastāvdaļu tikai tad, ja par to ir panākta rakstiska vienošanās.
	3. Ja Izpildītājs ir piesaistījis līguma izpildē apakšuzņēmēju, tas drīkst mainīt to tikai ar Pasūtītāja rakstveida piekrišanu un tikai Publisko iepirkumu likumā 62. pantā noteiktajos gadījumos un kārtībā*.*
	4. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
	5. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. Pasūtītājs piešķir tiesības pārstāvēt Pasūtītāju Līgumu izpildes organizatoriskajos jautājumos IT inženieri Juri Kuļikovski (tālr. 67200041; mob. 29259297; e-pasts: juris.kulikovskis@ltv.lv) un tehniskos jautājumos saskaņot un pieteikt pakalpojumu Edmundu Lukaševiču (tālr. 67200392; mob. 27887752; e-pasts: edmunds.lakasevics@ltv.lv).
		2. Izpildītājs piešķir tiesības pārstāvēt Izpildītāju Līguma izpildē: Vilni Kibermani (tālr.67186974; mob.29198986; e-pasts: vilnis.kibermanis@latnet.eu) un tehniskā atbalsta jautājumos diennakts palīdzības dienestu (tālr. 67855855, e-pasts: helpdesk@latnet.eu).
	6. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
	7. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
	8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 9.5. punktā noteikto Pušu pilnvaroto personu nomaiņu, Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
	10. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz 8 (astoņām) lapām, un izsniegts pa vienam eksemplāram katrai Pusei.
10. **Pušu rekvizīti un paraksti**

|  |  |
| --- | --- |
| Pasūtītājs**VSIA “Latvijas Televīzija"**Vienotais reģistrācijas Nr. 40003080597Zaķusalas krastmalā 33, Rīgā, LV-1509Norēķinu konts: LV54HABA0001408045529A/S “Swedbank”bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ivars PriedeValdes loceklis, p.p. | Izpildītājs**SIA “Latnet Serviss”**Vienotais reģistrācijas Nr.40003246457Cēsu iela 31 k-1, Rīga, LV-1012Norēķinu konts: LV54HABA0001408046887AS “Swedbank”Bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Edgars RicevsValdes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vladislavs GurmansValdes loceklis |